|  |  |  |  |
| --- | --- | --- | --- |
| Vår saksbehandler: Hafsa NadeemE-post: hafsa.nadeem@utdanningsdirektoratet.no | Vår dato:09.06.2016Vår referanse:2016/175 |  |  |
|  |  |  |  |

**Til medlemmer og varamedlemmer faglig råd service og samferdsel**

Referat fra rådsmøte torsdag 9. juni - møte 3/2016

Sted: Utdanningsdirektoratet, rom 10, 1etg.

Møtetid: Kl.10.00 – 15.30

|  |  |  |
| --- | --- | --- |
|  | **Fra arbeidstakersiden** | **Fra arbeidsgiversiden** |
| **Deltakere** | Maren Alexandra Gulliksrud, Handel og KontorKarin Lund, FagforbundetHåvard Galtestad, YS | Anne Røvik Hegdahl, VirkeRunar Karlsen, NHO ServiceJan Tore Harlyng, KSMarit Grøttheim, NHO Transport |
|  | **Fra skoleverket/skoleeier** | **Andre organisasjoner** |
|  | Svein-Willy Albertsen, UtdanningsforbundetJørund Bjølverud, Skolenes landsforbundPer Ove Grannes, Utdanningsforbundet | Jan Tvedt, KS  |
|  | **Meldt forfall**  | **Utdanningsdirektoratet** |
|  | Joakim Marthinsen, ElevorganisasjonenSvein Arne Bergh, SpekterTerje Mikkelsen, Norsk Arbeidsmandsforbund | Hafsa NadeemJune Celine Ausland, lærling |

**Dagsorden for møte i Faglig råd for service og samferdsel 3/2016**

**Sak 13.3.16 Godkjenning av møteinnkalling og dagsorden**

**Sak 14.3.16 Orienteringssaker**

**Sak 15.3.16 Re-konstituering av nestleder**

**Sak 16.3.16 Søknad om å opprette vg2 og vg3 regnskap**

**Sak 17.3.16 KDs oppfølgning av sak om vandelsattest for lærlinger og elever i yrkesfaglig fordypning**

**Sak 18.3.16 Eventuelt**

**Sak 13.3.16 Godkjenning av møteinnkalling og dagsorden**

Kommentar til sak 15.3.16:

Fagforbundet: Rådet velger ikke AU. Det er vanlig praksis at leder og nestleder er med i AU + èn rådsmedlem

som er fra pedagogisk personell. Vi valgte Anne R. Heghdahl som ny nestleder på forrige rådsmøte 4. april.

Når leder v/ Karin Lund fratrer rykker nestleder v/ Anne R. Hegdahl opp som leder for rådet. Det har alltid vært

LO og NHO som har hatt leder og nestleder vervene.

Utdanningsforbundet: Det er ingen fastsatte regler om dette.

KS: Vi burde signalisere til direktoratet at vi det trenger retningslinjer rundt dette, da denne praksisen

ekskluderer noen av rådets medlemmer.

Konklusjon: Rådet velger ny nestleder under sak 15.3.16.

*Vedtak:*

*Innkalling og dagsorden godkjennes med den foreslåtte endringen til sak 15.3.16.*

**Sak 14.3.16 Orienteringssaker**

**Endring av representasjon i faglig råd for service og samferdsel**

Runar Karlsen, NHO Service, er oppnevnt som medlem i FRSS.

Marie Hellwege, NHO Handel, er oppnevnt som varamedlem for Runar Karlsen i FRSS.

Jan Sivertsen, Norsk Transportarbeiderforbund, har fratrådt sitt verv i rådet. Direktoratet har foreløpig ikke fått forslag om ny representant for Norsk Transportarbeiderforbund.

**Flytskjema**

Flytskjema ble gjennomgått på rådsmøte. Rådet har totalt to utestående restanser. Begge disse er restanser hos KD. Direktoratet har purret flere ganger. Ny purring sendes KD.

**Informasjon fra sekretariatet**

Utviklingsredegjørelsen

Rådet ønsker informasjon/status om arbeidet med utviklingsredegjørelsene. Det er sendt mange forslag fra rådet, og det er hensiktsmessig å se anbefalingene fra Utdanningsdirektoratet før 30. september slik at det er mulighet for å vurdere de.

Henvendelse vedr. forslag knyttet til transport- og logistikkfagene

FRSS har i sin utviklingsredegjørelse sendt Udir forslag knyttet til transport og logistikk.

Utdanningsdirektoratet sendte i mai en henvendelse til FRTIP om vurdering av primært forslaget om å plassere Vg2 transport og logistikk i utdanningsprogrammet for teknikk og industriell produksjon. FRTIP har behandlet henvendelsen i sitt rådsmøte og ønsker et møte med FRSS før de kan uttale seg om saken.

Med bakgrunn i dette kommer Udir til å ta initiativ til et møtetidspunkt mellom AU i TIP og AU i FRSS (evt. representanter fra transport/logistikk) i uke 24 eller uke 25.

**Utvidelse av forsøk med IKT-fagene**

Direktoratet har fått en søknad om forsøk fra Nordland fylkeskommune som ønsker å prøve ut det samme forsøket som Akershus har fått innvilget. Forsøk med:

* Vg2 IKT-fag og
* Vg3/opplæring i bedrift i IKT-driftsteknikerfaget og IKT-tjenesteutviklerfaget.

Det innebærer en utvidelse av forsøket med to videregående skoler.

AU støtter utvidelse av forsøket.

*Forslag til vedtak:*

*Sakene tas til orientering.*

**Sak 15.3.16 Re-konstituering av nestleder**

Karin Lund fratrer sitt verv fra 1. juli. Rådet må i den forbindelse velge ny nestleder.

*Vedtak:*

*Maren Alexandra Gulliksrud fra arbeidstakersiden ble valgt som nestleder ut denne oppnevningsperioden (utvidet med ett år).*

**Sak 16.3.16 Søknad om å opprette vg2 og vg3 regnskap**

Utdanningsdirektoratet har mottatt søknad fra Økonomiforbundet om å opprette et Vg2 programområde og Vg3 lærefag om regnskap. I første runde søkte Økonomiforbundet om å opprette Vg2 regnskap. Etter spørsmål fra Utdanningsdirektoratet om hvilke lærefag programområdet skulle føre til, har Økonomiforbundet klargjort at Vg2 regnskap skal føre til et nytt lærefag Vg3 regnskap. Direktoratet ber rådet ta stilling til forslaget, og vurdere det i lys av rådets eget forslag om å slå sammen Vg3 resepsjonsfaget og Vg3 kontor- og administrasjonsfaget.

Vedlegg:

* Henvendelsen fra direktoratet til faglig råd for service og samferdsel om å opprette vg2 og vg3 regnskap, og søknad fra Økonomiforbundet (vedlegg 1)

Følgende momenter ble diskutert:

FRSS vil presisere overfor Udir at rådet ikke foreslår å slå sammen kontor- og administrasjonsfaget og resepsjonsfaget. Rådet foreslår å se nærmere på sammenslåing av fagene, som grunnlag for et nytt fag innen førstelinjetjeneste, økonomi og administrasjon i offentlig og privat sektor.

Det er usikkert om næringen etterspør dette faget, og om det finnes læreplasser. Det er en smal næring som et opptatt av bachelor og master innenfor fagene sine.

Det kan svekke kontor- og administrasjonsfaget. Det ble stilt spørsmål om økonomidelen blir tatt ut av læreplanen i kontor- og administrasjonsfaget.

Forslaget bør sees i sammenheng med endring/utvikling av kontor- og administrasjonsfaget. Elementer fra dette forslaget kan innarbeides i kontor- og administrasjonsfaget. Foreslår ikke et eget regnskaps fag.

For at rådet skal vurdere et slikt forslag bør den være forankret med arbeidstaker- og arbeidsgiverorganisasjonene, det ser den ikke ut til å være.

Det er vanskelig å se et regnskaps fag kan stå alene på vg2 nivå i Norge. Men elementene i forslaget kan være en redning til kontor- og administrasjonsfaget.

Forslaget har en del mangler og feil som må påpekes overfor Udir. En del av innholdet i forlaget er på et høyere nivå enn videregående opplæring. Det er noen elementer i forslaget som gir muligheter for å styrke kontor- og administrasjonsfaget.

Grunnleggende økonomi kompetanse hører hjemme i vg2, det å lage et eget vg3 for regnskap er unødvendig. Det blir feil å putte dette inn i læreplanen for kontor- og administrasjonsfaget, da det ikke blir verdsatt i arbeidslivet. Økonomidelen i læreplanen for kontor- og administrasjonsfaget er allerede avansert for bedriftene Dette hører hjemme på studiespesialiserenderetning.

*Vedtak:*

*Faglig råd for service og samferdsel var delt i spørsmålet om vurdering av forslaget. Det ble avstemning om følgende to forslag:*

*For at rådet skal vurdere forslaget må den ha forankring fra arbeidsgiver- og arbeidstakerorganisasjonene. Rådet kan vurdere søknaden på nytt når forankringen foreligger. Vedtatt med 6 stemmer*

*Mindretallets forslag:*

*Forslaget bør sees på i forhold til kontor- og administrasjonsfagets fremtid. Elementer fra forslaget kan tas med i utviklingen av kontor- og administrasjonsfaget. Dette vil styrke faget. 5 stemmer for*

**Sak 17.3.16 KDs oppfølgning av sak om vandelsattest for lærlinger og elever i yrkesfaglig fordypning**

Det vises til tidligere sak om vandelsattest for lærlinger og elever i yrkesfaglig fordyping.

KD vil med det første kontakte Justis- og beredskapsdepartementet i sakens anledning, men vil ha en vurdering fra rådet om oppfølgingen av saken.

Vedlegg:

* Tekstforslag fra KD (vedlegg 1)
* Brev fra FRSS til Utdanningsdirektoratet, datert 16.04.2015 (vedlegg 2)

*Vedtak:*

*Faglig råd for service og samferdsel støtter innholdet i forslaget fra KD.*

*Rådet ønsker for øvrig at følgende tekst legges til i oversendelsen til Justis- og beredskapsdepartementet:*

*«Det er helt nødvendig å få på plass en dispensasjonsordning for at bedriftene skal kunne rekruttere lærlinger, om dispensasjonen ikke kommer på plass vil det være ødeleggende for rekrutteringen. Faglig råd for service- og samferdsel har nettopp levert en utviklingsredegjørelse der satsingen på sikkerhetskompetanse og lærlinger i sikkerhetsfaget står helt sentralt».*

**Sak 18.3.16 Eventuelt**

Ingen saker.

**Møtedatoer i 2016**

NB! Merk at møtedatoene er endret til to rådsmøter høsten 2016. SRY sine møtedatoer er oppdaterte.

|  |  |  |
| --- | --- | --- |
| *AU-møter* | Rådsmøter | SRY/Fellesmøter |
| *31.mai* | **9.juni** | 1.juni |
| *29.august* | **15.september** | 14.september |
| *7.november* | **24.november** | 12.oktober (fellesmøte) |
|  |  | 2.november |
|  |  | 1.-2.desember (EuroSkills) |
|  |  | 7.desember (fellesmøte) |